**MTÜ Hiidlaste Koostöökogu STRATEEGIA 2024–2027+**



Kinnitatud üldkoosoleku otsusega 17.05.2023

Kehtiv alates 1.01.2024

Muudetud üldkoosoleku otsusega 28.10.2024

# Sisukord

[Sisukord 1](#_Toc178085624)

[Sissejuhatus 3](#_Toc178085625)

[1 Strateegia sisu 4](#_Toc178085626)

[1.1 Visioon 2027+ 4](#_Toc178085627)

[1.2 Eesmärgid, mõõdikud ja meetmed 5](#_Toc178085628)

[1.2.1 Ettevõtluse arendamine 5](#_Toc178085629)

[1.2.2 Kogukondade arendamine 7](#_Toc178085630)

[1.2.3 Külastuskeskkonna arendamine (ühisprojektide meede) 9](#_Toc178085631)

[1.2.4 Organisatsioonide arendamine (ühisprojektide meede) 11](#_Toc178085632)

[1.2.5 Sotsiaalteenuste arendamine (ESF+ meede) 13](#_Toc178085633)

[1.2.6 Koostöö arendamine (tegevusrühma meede) 15](#_Toc178085634)

[1.3 Strateegia uuenduslikkus ja integreeritus 16](#_Toc178085635)

[2 Strateegia elluviimine 18](#_Toc178085636)

[2.1 Organisatsiooni juhtimine ja arendamine 18](#_Toc178085637)

[2.2 Toetusmeetmete elluviimine 19](#_Toc178085638)

[2.2.1 Rahastamiskava 19](#_Toc178085639)

[2.2.2 Rakenduskavad 20](#_Toc178085640)

[2.2.3 Taotluste hindamine 21](#_Toc178085641)

[2.3 Strateegia seire ja hindamine 26](#_Toc178085642)

[2.3.1 Seire ja hindamise korraldus 26](#_Toc178085643)

[2.3.2 Strateegia muutmine 27](#_Toc178085644)

[Lisad 29](#_Toc178085645)

[Lisa 1. Tegevuspiirkonna profiil 29](#_Toc178085646)

[Lisa 2. Strateegia koostamise protsess 29](#_Toc178085647)

[Lisa 3. Seosed teiste arengudokumentidega 30](#_Toc178085648)

# Sissejuhatus

**MTÜ Hiidlaste Koostöökogu** on Hiiumaa valla, ettevõtete ja kodanikuühenduste vabatahtlik ühendus, mis on asutatud 2006. aastal. Organisatsiooni eesmärk on kohaliku elu edendamine LEADER-põhimõtete[[1]](#footnote-1) alusel, koostades selleks piirkonna arengustrateegia. Strateegia elluviimise põhiinstrumendiks on LEADER-meetme toetused, mille jagamist reguleerib käesolev strateegia.

**LEADER-sekkumise üldeesmärk** on maapiirkondades atraktiivse elu- ja ettevõtluskeskkonna ning aktiivsete ja ühtehoidvate kohalike kogukondade terviklik arendamine. Spetsiifilisteks eesmärkideks on:

* Ettevõtluse arendamine, eelkõige uute tasuvate töökohtade ja/või innovaatiliste lahenduste kaudu
* Kohalike kogukondade, elanike ning noorte tulevikuliidrite võimestamine
* Teenuste kättesaadavuse parandamine, sh kogukonnateenuse arendamise kaudu
* Keskkonna- ja kliimasõbralike (sh bio- ja ringmajandust propageerivate) lahenduste välja töötamine ning rakendamine
* Maaelu positiivse kuvandi säilitamine ja propageerimine, sh arukate külade edendamine

**Hiidlaste Koostöökogu on kohalik tegevusrühm,** mille piirkond on Hiiu maakond, mille piirid omakorda ühtivad valla omadega. Tegevuspiirkonna (saare) pindala on 1032 km² ja asustustihedus 9,4 in/km², mis on enam kui kolm korda Eesti keskmisest madalam. Tegevuspiirkonna sellise moodustamise määrasid haldusterritoriaalsed piirid, kaugus naabritest, hõre asustus, eristuv saareline identiteet, piisav võimekus, rikkalik kogemustepagas, kohalik ja rahvusvaheline võrgustumine. Seisuga 1.01.2023 elas rahvastikuregistri andmetel Hiiumaal 9758 inimest[[2]](#footnote-2).

Strateegia koostamist alustati 2022. a aprillis piirkonna ettevõtjate, kolmanda sektori organisatsioonide ja omavalitsuse esindajate koostöös. Sisendi saamiseks ja sihtgruppide arvamuse väljaselgitamiseks viidi läbi mitmeid seminare ning arutelusid **(Lisa 2. Strateegia koostamise protsess).** Samuti koostati eraldi tegevuspiirkonna profiil, milles analüüsiti Hiiumaa rahvastikku, sotsiaalmajanduslikke näitajaid ja eelmist strateegiaperioodi **(Lisa 1. Tegevuspiirkonna profiil).**

Strateegiadokument koosneb kahest osast. Esimeses osas on välja toodud piirkonna strateegia – visioon, eesmärgid, mõõdikud ja toetusmeetmed. Teine osa sisaldab strateegia elluviimise kirjeldust – rahastamiskava, taotlusvoorude ja hindamise korraldus, hindamiskriteeriumid ning seiresüsteemi kirjeldus.

**Koostajad avaldavad siirast tänu kõigile strateegia valmimisse panustajatele!**

# Strateegia sisu

MTÜ Hiidlaste Koostöökogu strateegia koostamisel on arvestatud LEADER-sekkumise üld- ja erieesmärke, tegevuspiirkonna analüüsi, mitmete aruteluseminaride sisendit ning juhtrühma ettepanekuid, samuti on lähtutud teistest piirkonda puudutavatest riikliku ja kohaliku tasemega arengudokumentidest.

Strateegia koosneb **visioonist** (üldistav kirjeldus soovitud tulevikust), **eesmärkidest** (kirjeldus konkreetse valdkonna soovitud tulevikust), **tulemusnäitajatest** (eesmärkide saavutamist mõõtvad näitajad), **meetmetest** (eesmärgi saavutamiseks mõeldud tegevuste kogum)[[3]](#footnote-3) ning **väljundnäitajatest** (meetmete elluviimist mõõtvad ja eelistusi esile toovad[[4]](#footnote-4) näitajad) (Tabel 1).

Seejuures võib eesmärgi täitumist mõõta mitme näitajaga. Igale eesmärgile vastab aga üks konkreetne meede, millel omakorda võib olla mitu väljundnäitajat.

**Strateegia meetmed 1–5 on avatud taotlejatele, kuues on mõeldud tegevusrühmale koostööprojektide elluviimiseks.**

Tabel . Strateegia ülesehitus ja loogika

|  |
| --- |
| **Visioon** |
| Eesmärk 1 | Eesmärgi 1 tulemusnäitaja 1Eesmärgi 1 tulemusnäitaja 2... | Eesmärk ... | Eesmärgi ... tulemusnäitaja 1Eesmärgi ... tulemusnäitaja 2... |
| Meede 1 (M1) | Meetme 1 väljundnäitaja 1Meetme 1 väljundnäitaja 2... | Meede ... (M ...) | Meetme ... väljundnäitaja 1Meetme ... väljundnäitaja 1... |

## Visioon 2027+

**Hiiumaa aa öige koosi peel ja meite elu leheb pitka sammuga edasi. Hiidlast hoidvad oma maad, metsa, merd ja meeld.**

**Hiiumaa inimest saavad heesti korda ja tegevad ka teistega koos tööd. Senepärast ongid sii palju sösust etevöteid, mis ajale vastu peavad.**

**Mei oma peredel aa sii mönus elada ja suure- ja Saaremaa inimest tahtvad ka meitel külas käia, sest sii aa eige nii hee olla[[5]](#footnote-5).**

## Eesmärgid, mõõdikud ja meetmed

### Ettevõtluse arendamine

Tegevuspiirkonna analüüs näitas, et kuigi ettevõtlus on Hiiumaal järjepanu arenenud, jäävad majanduslikud näitajad siiski Eesti keskmistele alla. Valdav osa piirkonna ettevõtetest on väga väikesed, mille töötajate arv on alla 10. Väikeste käibenumbrite juures on ka nende iseseisev investeerimisvõimekus madal. Eestis ja maailmas toimuvate arengutega sammu pidamiseks on investeeringute tegemine aga elutähtis.

**Eesmärk nr 1:** Hiiumaal on uuenduslik, kohalikke ressursse ja oskusi väärindav ning uutele turgudele suunduv ettevõtlus.

Tabel . Eesmärgi nr 1 tulemusnäitajad

|  |  |  |  |
| --- | --- | --- | --- |
| **Mõõdik** | **Algtase 2024** | **Sihttase 2029** | **Allikas** |
| Toetust saanud ettevõtete müügitulu kasv | 0 | 20% | Äriregister |
| Selliste tegevuste (projektide) arv, mis aitavad kaasa keskkonnasäästlikkusele ning kliimamuutuste leevendamise ja nendega kohanemise eesmärkide saavutamisele maapiirkondades **(R.27) [[6]](#footnote-6)** | 0 | 5 | Projektide elluviijate tagasiside (e-PRIA) |
| Ühise põllumajanduspoliitika projektides toetatud uued töökohad **(R.37)** | 0 | 10 | Projektide elluviijate tagasiside (e-PRIA) |
| Ühise põllumajanduspoliitika toetusel arendatud maapiirkondade ettevõtete, sealhulgas biomajanduse ettevõtete arv **(R.39)** | 0 | 50 | Projektide elluviijate tagasiside (e-PRIA) |

**Eesmärk on kavas saavutada meetme nr 1 (ettevõtluse arendamine) elluviimise kaudu.**

Tabel . Meede nr 1: ettevõtluse arendamine

|  |  |
| --- | --- |
| **Näitaja** | **Sisu** |
| Meetme osakaal rahastusest | 40% EAFRD[[7]](#footnote-7) eraldisest |
| Toetatavad tegevused (investeeringud) | * Investeeringud põhivarasse (taristusse, hoonetesse, seadmetesse, tarkvarasse jne), taastuvenergia lahendustesse oma energiakulude katteks
* Investeeringuga seotud järelevalve tegevusedKoolitus, kui see on seotud põhivara kasutusele võtmisega ja moodustab kuni 10% investeeringu maksumusest
* Investeeringut ette valmistavad tegevused, kui investeering viiakse ellu sama projekti raames ja ettevalmistava tegevuse maht ei ületa 15% projekti kogumaksumusest
 |
| Mittetoetatavad tegevused[[8]](#footnote-8) | * Investeeringut ette valmistavad tegevused, kui need viiakse ellu eraldiseisva projektina
* Päikese- ja tuuleparkide investeeringud peamiseltenergiamüügi eesmärgil
* Kinnistu ost
* Projektijuhtimine
* Koolitused, kui need ei ole seotud põhivara kasutusele võtmisega
* Vabatahtliku töö arvestamine omafinantseeringuna
 |
| Toetuse saajad | Hiidlaste Koostöökogu tegevuspiirkonnas tegutsevad füüsilisest isikust ettevõtjad, mikro-, väikese või keskmise suurusega ettevõtted [[9]](#footnote-9) ning MTÜ-d ja SA-d, kui nende tegevus on suunatud ettevõtlusele |
| Nõuded toetuse saajale | * Tegevus tuleb ellu viia Hiidlaste Koostöökogu tegevuspiirkonnas
* Investeeringu puhul tuleb taotluses täiendavalt välja tuua äriplaan[[10]](#footnote-10) koos finantsprognoosidega, kui toetuse summa ületab 10 000 eurot
* • 40 000 ja suurema toetuse taotleja on aktiivselt tegutsenud vähemalt 2 majandusaastat
 |
| Toetussummad (EUR)[[11]](#footnote-11) | * Minimaalne: 5000
* Maksimaalne: 200 000
 |
| Toetuse määr | 15% kuni 60% toetatava tegevuse abikõlbliku kulu maksumusest; |
| Väljundnäitajad[[12]](#footnote-12) | * Ringmajandusega tegelevate ettevõtete arv
* Kohalikke ressursse väärindavate projektide arv
* Uuenduslike projektide arv (loetakse hindamisel uuenduslikkuse eest vähemalt 2 hindepunkti saanud projekte)
* Uusi turge hõlmavate projektide arv
 |

### Kogukondade arendamine

Hea elukeskkonna osaks on mitmesuguste teenuste kättesaadavus, turvalisus ja looduse hea seisund. Teenuste ja kogukonnateenuste kättesaadavus on hajaasustusega maapiirkondades aga raskendatud. Samas on tegemist olulise tingimusega selleks, et inimesed seal elada sooviksid. Seetõttu on maaelu positiivse kuvandi loomise ja säilitamise vaates oluline toetada mitmesuguste (kogukonna)teenuste, samuti sportimis- ja vaba aja veetmise võimaluste ning kultuuritegevuse elavdamist ja loomist – investeeringuid elukeskkonda. Samavõrra on tähtis turvaline ja looduskaunis keskkond.

2024.aastal läbi viidud uuring „Teenuste kättesaadavus Hiiumaal“ ja koostöökogu liikmeskonna küsitlus näitasid, et piirkonnas on vajadus toetada kogukonna vajadustest lähtuvate kuid piiratud kättesaadavusega teenuste toimimist. Elukeskkonna parandamiseks on vaja suurendada erinevate teenuste kättesaadavust kohapeal, kuid teenuse tarbijate piiratud hulk ei võimalda teenuste osutamist ettevõtjatele kasumliku majandustegevusena. Sellisteks kogukonnateenusteks on uuringu põhjal näiteks kino, teater, taaskasutusteenus, matuse-ja kalmuhooldusteenus, kingsepa teenus, võtmete valmistamine, automaatpesula, vilja jahvatamine ja hoiustamine, lemmikloomade hooldus- ja hoid, veterinaari teenused, huvitegevused ja sporditegevused, infoteenused, vajaduspõhine transporditeenus.

**Eesmärk nr 2:** Hiiumaal on aktiivsed ja uuenduslikud kogukonnad.

Tabel . Eesmärgi nr 2 tulemusnäitajad

|  |  |  |  |
| --- | --- | --- | --- |
| **Mõõdik** | **Algtase 2024** | **Sihttase 2029** | **Allikas** |
| Selliste tegevuste (projektide) arv, mis aitavad kaasa keskkonnasäästlikkusele ning kliimamuutuste leevendamise ja nendega kohanemise eesmärkide saavutamisele maapiirkondades **(R.27)** | 0 | 5 | Projektide elluviijate tagasiside (e-PRIA) |
| Nende maapiirkondade elanike osakaal, kes saavad kasu paremast juurdepääsust teenustele ja taristule ÜPP toetuse kaudu **(R.41)** | 0 | 20% (u 2000 inimest)[[13]](#footnote-13) | Projektide elluviijate tagasiside (e-PRIA) |

**Eesmärk on kavas saavutada meetme nr 2 (kogukondade arendamine) elluviimise kaudu.**

Tabel . Meede nr 2: kogukondade arendamine

|  |  |
| --- | --- |
| **Näitaja** | **Sisu** |
| Meetme osakaal rahastusest | 30% EAFRD eraldisest |
| Toetatavad tegevused (investeeringud) | * Investeeringud ehitistesse, rajatistesse, taristusse, sisustusse, seadmetesse jne, taastuvenergia lahendustesse oma energiakulude katteks
* Investeeringud Hiiumaa kui külastuskeskkonna arendamisse (viidad, puhkealad jms)
* Investeeringuga seotud järelevalvetegevused
* Investeeringut ette valmistavad tegevused, kui investeering viiakse ellu sama projekti raames ja ettevalmistava tegevuse maht ei ületa 15% projekti kogumaksumusest
* Investeeringud (kogukonna)teenuste arendamisse
* Turvalisuse tõstmine maal ja merel
* Looduskeskkonna seisundi parandamine
 |
| Mittetoetatavad tegevused | * Investeeringut ette valmistavad tegevused, kui need viiakse ellu eraldiseisva projektina
* Kinnistu ost
* Koolitused
* Vabatahtliku töö arvestamine omafinantseeringuna
* Investeeringud taastuvenergia lahendustesse ja kiire internetiühenduse rajamisse, kui kasusaajaks on üksikud majapidamised või taastuvenergia investeeringu peamine eesmärk on energiamüük.
* Projektijuhtimine
* Nende kohaliku omavalitsuse üksuse ülesannete asendamiseks tehtav kulu, mis on nimetatud kohaliku omavalitsuse korralduse seaduse § 6 lõigetes 1 ja 2, välja arvatud selliste ülesannete asendamiseks tehtav kulu, mis lisab uuenduslikku väärtust või elemente
 |
| Toetuse saajad | Hiidlaste Koostöökogu tegevuspiirkonnas tegutsevad MTÜ-d, SA-d ,Hiiumaa VallavalitsusFüüsilisest isikust ettevõtjad, mikro-, väikese või keskmise suurusega ettevõtted ainult kogukonnateenuse arendamiseks. |
| Nõuded toetuse saajale | * Tegevus tuleb ellu viia Hiidlaste Koostöökogu tegevuspiirkonnas või peab see olema suunatud piirkonna hüvanguks
* Investeeringu puhul tuleb taotluses täiendavalt välja tuua tasuvusanalüüs[[14]](#footnote-15), kui toetuse summa ületab 10 000 eurot
* Koostööle suunatud projekt peab hõlmama vähemalt ühte partnerit
* • 40 000 ja suurema toetuse taotleja on aktiivselt tegutsenud vähemalt 2 majandusaastat
 |
| Toetussummad (EUR) | * Minimaalne: 3000
* Maksimaalne: 100 000
 |
| Toetuse määr | * 15% kuni 90% kasumit mittetaotlevate ja kogukonnateenuse projektide puhul
* 15% kuni 60% ettevõtlusele suunatud projektide puhul
 |
| Väljundnäitajad | * Uute vaba aja veetmise võimaluste arv
* Täiendatud vaba aja veetmise võimaluste arv
* Taastuvenergia lahenduste arv
* Kogukonnateenuste arv
* Turvalisust tõstvate projektide arv
 |

### Külastuskeskkonna arendamine (ühisprojektide meede)

Hiiumaa tugevuseks on ilus, puhas ja mitmekesine looduskeskkond. Suvehooajal toimuvad siin mitmesugused sündmused, mis meelitavad külastajaid Eestist ja välismaaltki. Turism on seega saarele oluline majandusharu.

Viimastel aastatel on turismiturundus hoogustunud, samuti on lisandunud uusi turismiobjekte. Turundus on aga pidev protsess, mis eeldab süsteemsust ning koostööd valdkonna osapoolte vahel. Samuti on suurte turismiobjektide kõrval ridamisi väiksemaid, mille külastajatele avamine avardab valdkonna võimalusi, võimaldades külastajatel kogeda midagi uut.

**Eesmärk nr 3:** Hiiumaa külastuskeskkond on tuntud ja atraktiivne nii saarel kui mandril.

Tabel . Eesmärgi nr 3 tulemusnäitajad

|  |  |  |  |
| --- | --- | --- | --- |
| **Mõõdik** | **Algtase 2024** | **Sihttase 2029** | **Allikas** |
| LEADER-projektide kajastatus üleriigilise levikuga kanalites | Ei ole mõõdetud | Keskmiselt 3 kajastust aastas | Meediamonitooring (Hiidlaste Koostöökogu)Projektide elluviijate tagasiside tegevusrühmale |
| Ühise põllumajanduspoliitika toetusel arendatud maapiirkondade ettevõtete, sealhulgas biomajanduse ettevõtete arv **(R.39)** | 0 | 5 | Projektide elluviijate tagasiside (e-PRIA) |

**Eesmärk on kavas saavutada meetme nr 3 (külastuskeskkonna arendamine) elluviimise kaudu.**

Tabel . Meede nr 3: külastuskeskkonna arendamine

|  |  |
| --- | --- |
| **Näitaja** | **Sisu** |
| Meetme osakaal rahastusest | 15% EAFRD eraldisest |
| Toetatavad tegevused | * Turismiteenuste arendamine, mis ei ole suunatud üksiku äriühingu hüvanguks[[15]](#footnote-16)
* Kohaturundus (sh messid, trükised, veebimaterjalid jne)
* Turismivaldkonna edendamisse panustavad koolitused
* Suursündmuste (kultuur, sport jms) korraldamine (enam 500 külastajaga)
* Tegevuste elluviimiseks vajalike asjade ost mitte rohkem kui 15% projekti kogu abikõlblikust maksumusest
* Projektijuhtimine
 |
| Mittetoetatavad tegevused | * Kinnistu ost
* Koolitused, mis ei ole seotud turismivaldkonna edendamisega
* Vabatahtliku töö arvestamine omafinantseeringuna
 |
| Toetuse saajad | Hiidlaste Koostöökogu tegevuspiirkonnas tegutsevad kolmanda sektori organisatsioonid, sihtasutused, füüsilisest isikust ettevõtjad, mikro- ja väikeettevõtted, Hiiumaa Vallavalitsus |
| Nõuded toetuse saajale | * Tegevus tuleb ellu viia Hiidlaste Koostöökogu tegevuspiirkonnas või peab tegevus olema suunatud tegevuspiirkonna hüvanguks
* Projekti, mille põhisisuks on turundus, koosseisus tuleb esitada turundusplaan[[16]](#footnote-17)
 |
| Toetussummad (EUR) | * Minimaalne: 3000
* Maksimaalne: 75 000
 |
| Toetuse määrad | * 15% kuni 90% kasumit mittetaotlevate projektide puhul
* 15% kuni 60% ettevõtlusele suunatud projektide puhul
 |
| Väljundnäitajad | * Uute turismitoodete ja/või -teenuste arv
* Sündmuste arv
* Hooajaväliste sündmuste arv
* Külastuskeskkonna arendamisele suunatud projektide arv
 |

**NB!** Käesolevast meetmest saab tegevusi ellu viia ainult ühisprojektina. Ühisprojekt on projekt, mis viiakse ellu 1–2-aastase tegevuskava alusel vähemalt kahe juriidilise isiku või füüsilisest isikust ettevõtja poolt, kellest vähemalt üks ei ole teine kohalik tegevusrühm.

### Organisatsioonide arendamine (ühisprojektide meede)

Organisatsioonid, nii vabaühendused kui ettevõtted, ei vaja mitte üksnes investeeringuid, vaid ka mitmesuguseid arendustegevusi.

Kogukonnad ei saa olla toimivad ja aktiivsed ilma koostööta. Selleks on aga tarvis inimeste omavahelist suhtlust, sündmusi jms, milleks sageli raha napib. Samavõrra on oluline kontaktide loomine ja säilitamine väljaspool Hiiumaad. Seetõttu vajab toetamist seltsitegevus, kogukonna liikmeid ühendavate sündmuste korraldamine ja suhtlus teiste piirkondadega Eestis ning välismaal. Erilise tähelepanu all on vananeva ja väheneva rahvastiku kontekstis noored, kujundamaks Hiiumaast paika, kuhu ikka ja jälle soovitakse tagasi pöörduda.

Lisaks investeeringutele vajavad ettevõtted muid arendustegevusi, sh tuge tootearendusel ning turunduses, võtmaks kasutusele uusi tehnoloogiaid, uuendamaks protsesse jne.

**Eesmärk nr 4:** Hiiumaal on jätkusuutlikud ja arenevad organisatsioonid.

Tabel . Eesmärgi nr 4 tulemusnäitajad

|  |  |  |  |
| --- | --- | --- | --- |
| **Mõõdik** | **Algtase 2024** | **Sihttase 2029** | **Allikas** |
| Ühise põllumajanduspoliitika toetusel arendatud maapiirkondade ettevõtete, sealhulgas biomajanduse ettevõtete arv **(R.39)** | 0 | 5 | Projektide elluviijate tagasiside (e-PRIA) |
| Toetatud sotsiaalse kaasamise projektidega hõlmatud isikute arv **R.42)** | 0 | 500 | Projektide elluviijate tagasiside (e-PRIA) |

**Eesmärk on kavas saavutada meetme nr 4 (organisatsioonide arendamine) elluviimise kaudu.**

Tabel . Meede nr 4: organisatsioonide arendamine

|  |  |
| --- | --- |
| **Näitaja** | **Sisu** |
| Meetme osakaal rahastusest | 10% EAFRD eraldisest |
| Toetatavad tegevused | * Teenuste ja tootearendus
* Turundus
* Teadmiste ja oskuste arendamine, sh seminarid, koolitused, õppereisid jms
* Kogukondi liitvate spordi- ja kultuurisündmuste korraldamine
* Erinevate eagruppide võimestamisele suunatud tegevused
* Tegevuste elluviimiseks vajalike asjade ost mitte rohkem kui 15% projekti kogu abikõlblikust maksumusest
* Projektijuhtimine
 |
| Mittetoetatavad tegevused | * Investeeringud
* Kinnistu ost
* Vabatahtliku töö arvestamine omafinantseeringuna
 |
| Toetuse saajad | Hiidlaste Koostöökogu tegevuspiirkonnas tegutsevad MTÜ-d, SA-d, füüsilisest isikust ettevõtjad, mikro- ja väikeettevõtted, Hiiumaa Vallavalitsus |
| Nõuded toetuse saajale | * Tegevus tuleb ellu viia Hiidlaste Koostöökogu tegevuspiirkonnas või peab tegevus olema suunatud tegevuspiirkonna hüvanguks
* Projekti, mille põhisisuks on turundus, koosseisus tuleb esitada turundusplaan
 |
| Toetussummad (EUR) | * Minimaalne: 1500
* Maksimaalne: 40 000
 |
| Toetuse määrad | * 15% kuni 90% kasumit mittetaotlevate projektide puhul
* 15% kuni 60% ettevõtlusele suunatud projektide puhul
 |
| Väljundnäitajad | * Kaasatud organisatsioonide arv
* Võrgustike arv
* Noorte algatuste arv
* Sündmuste arv
* Sündmustel osalejate arv
* Turundusprojektide arv
* Teenuste ja tootearendusprojektide arv
 |

**NB!** Käesolevast meetmest saab tegevusi ellu viia ainult ühisprojektina. Ühisprojekt on projekt, mis viiakse ellu 1–2-aastase tegevuskava alusel vähemalt kahe juriidilise isiku või füüsilisest isikust ettevõtja poolt, kellest vähemalt üks ei ole teine kohalik tegevusrühm.

### Sotsiaalteenuste arendamine (ESF+ meede)

Rahvastiku vananemisest tingitud abivajajate arvu kasv (vt Lisa 1. Tegevuspiirkonna profiil ptk 4 Arenguvajadused ja -potentsiaal) on kaasa toonud üha suureneva vajaduse kvaliteetsete pikaajalise hoolduse teenuste järele. Nende kättesaadavus on aga ebapiisav, mistõttu jäädakse suureneva hoolduskoormuse tõttu tööturult eemale.

Ebapiisavad on ka sotsiaalvaldkonna töötajate teadmised, oskused ja võimalused teenuste arendamiseks ning vahetuks osutamiseks. Samuti valitseb spetsialistidest puudus. Hoolekande korraldus tervikuna on pigem institutsionaalne, mis ei taga teenuste isikukesksust.

Lisaks on hajaasustuses probleemseks eakama elanikkonna üksi jäämine. Seejuures on (kogukondlik) abivajajate märkamine puudulik. Viimane ei puuduta kusjuures mitte üksnes eakaid, vaid kõiki vanusegruppe.

Nende probleemide adresseerimiseks rakendatakse perioodil 2023–2027 lisaks LEADER-meetme vahenditele ka Euroopa Sotsiaalfondi omi. Meetmega adresseeritakse mõlemat sekkumise eesmärki:

* Pikaajalise hoolduse teenuste kättesaadavuse ja kvaliteedi parandamine ning hoolduskoormuse leevendamine
* Inimväärikuse tagamine ning sotsiaalse kaasatuse suurendamine

**Eesmärk nr 5:** Hiidlased on hästi hoitud.

Tabel . Eesmärgi nr 4 tulemusnäitajad

|  |  |  |  |
| --- | --- | --- | --- |
| **Mõõdik** | **Algtase 2023** | **Sihttase 2029** | **Allikas** |
| Toetatud sotsiaalse kaasamise projektidega hõlmatud isikute arv | 0 | 250 | Tegevuste elluviijate tagasiside |
| Projektide arv | 0 | 21[[17]](#footnote-19) | Taotlused |

**Eesmärk on kavas saavutada meetme nr 5 (sotsiaalteenuste arendamine) elluviimise kaudu.**

Tabel . Meede nr 5: sotsiaalteenuste arendamine

|  |  |
| --- | --- |
| **Näitaja** | **Sisu** |
| Meetme osakaal rahastusest | Rahastamine toimub eraldiseisvast allikast: Euroopa Sotsiaalfond+ |
| Toetatavad tegevused | * Projektijuhtimine
* Ekspertide kaasamine
* Sotsiaalteenuste arendamine täiealiste sihtgrupile[[18]](#footnote-20) (teavitus- ja ennetustegevus, intervallhoiu pakkumine, psühholoogiline nõustamine, omastehooldajate nõustamine ja toetamine jne)
* Valdkondlikud koolitused
* Haridus-, sotsiaal- ja tervishoiuvaldkonna teenuste integreerimine
* Tegevuse elluviimiseks vajalike väikevahendite (seade vms, mida ei arvata organisatsiooni põhivara hulka ja mis ei ületa 15% tegevuse eelarvest) soetamine
* Võrgustumist ja koostööd toetavad tegevused
 |
| Mittetoetatavad tegevused | * Investeeringud
* Ei rahastata tegevusi, mis on seaduse järgi kohaliku omavalitsuse või Töötukassa ülesandeks või mida mõnest muust allikast juba finantseeritakse
 |
| Toetuse saajad | Toetuse saaja on kohalik tegevusgrupp: MTÜ Hiidlaste Koostöökogu, kes korraldab tegevuste elluviimiseks minikonkursseSihtrühmaks (lõppsaajaks) on Hiiu maakonna erivajadusega inimesed – inimesed vanuses 16+, kellel on füüsiline või psüühiline kõrvalekalle, mille tõttu nad vajavad kõrval abi ja vanemaealised vanuses 55+. |
| Nõuded tegevuse elluviijale | * Tegevuse elluviija võib olla tegevuspiirkonnas tegutsev MTÜ, SA, FIE või mikro- ja väikeettevõte ning Hiiumaa Vallavalitsus, v.a kohalik tegevusrühm
 |
| Toetussummad (EUR) | * Minimaalne: 1000
* Maksimaalne: määruses sätestatud miniprojekti maksimaalne maksumus
 |
| Toetuse määr | * 100%
 |
| Väljundnäitajad | * Tegevustes osalejate arv
* Tegevuste elluviijate arv
* Ürituste arv
* Võrdseid võimalusi edendavate projektide arv
* Võrdset kohtlemist edendavate projektide arv
 |

### Koostöö arendamine (tegevusrühma meede)

Lisaks toetuste jagamisele viib Hiidlaste Koostöökogu ellu mitmesuguseid koostööprojekte nii organisatsiooni kui piirkonna laiema arendamise eesmärgil. Koostööprojektid aitavad kaasa uute ja uuenduslike lähenemiste tutvustamisele, suurendavad eri sektorite omavahelist läbikäimist, motiveerivad liikmeskonda ning võimaldavad jõuda uute sihtgruppideni.

Koostöökogu jätkab ühiste projektidega ja on avatud uutele koostööpartneritele nii riigisiseselt kui ka piiriüleselt. Koostööd tehakse nii LEADER-tegevusrühmadega nii Eestis kui ka välismaal, et kohalike ettevõtete ja vabaühenduste seas head praktikad paremini leviksid. Riigisiseselt on koostöö sihtpiirkonnaks kujunenud Lääne-Eestis tegutsevad tegevusgrupid, kuid see ei ole reegel. Koostööprojektide peamisteks kasusaajateks on tegevusrühma piirkonna elanikud, vabaühendused, ettevõtjad ja kohalik omavalitsus.

Hiidlaste Koostöökogul on tihe koostöö piirkondlike asutustega nagu Hiiumaa Arenduskeskus SA, Hiiumaa Vallavalitsus, Hiiumaine Toit MTÜ, Hiiumaa Ettevõtjate Liit MTÜ, Kodukant Hiiumaa ja veel näiteks piirkondliku Töötukassa esindusega.

Peamised koostööprojektide valdkonnad on:

* Uuenduslikkus kõige laiemas mõttes (uued protsessid, tehnoloogiad, ärimudelid jms)
* Turundus (Hiiumaa kui turismisihtkoha tutvustamine)
* Rohepööre (keskkonnahoid, taastuvenergia lahendused jms)
* Lääne-Eesti saarte biosfääriala programmi elluviimist toetavad tegevused
* Noori kaasav ja noortele suunatud tegevused
* Pärandi uurimine, eksponeerimine ja arendamine
* Tervisespordi edendamine

Üldkoosoleku otsusega on võimalik lisada ka täiendavaid teemasid.

**Eesmärk nr 6:** Hiidlased on teadlikud headest praktikatest Eestis ja välismaal ning oskavad neid rakendada.

Tabel . Eesmärgi nr 6 tulemusnäitajad

|  |  |  |  |
| --- | --- | --- | --- |
| **Mõõdik** | **Algtase 2024** | **Sihttase 2029** | **Allikas** |
| Projektide tegevustes osalejate rahulolu | Ei ole mõõdetud | Vähemalt 80% vastanutest on rahul | Uuring koostööprojektides osalenute hulgas |

**Eesmärk on kavas saavutada meetme nr 6 (koostöö arendamine) elluviimise kaudu.**

Tabel . Meede nr 6: koostöö arendamine

|  |  |
| --- | --- |
| **Näitaja** | **Sisu** |
| Meetme osakaal rahastusest | 5% EAFRD eraldisest |
| Toetatavad tegevused | * Koolitused
* Õppereisid
* Turundus
* Ekspertide kaasamine
* Projektijuhtimine
 |
| Mittetoetatavad tegevused | * Investeeringud
* Vabatahtliku töö arvestamine omafinantseeringuna
 |
| Toetuse saajad | Toetuse saaja on kohalik tegevusgrupp: MTÜ Hiidlaste Koostöökogu |
| Nõuded toetuse saajale | * Tegevus tuleb ellu viia Hiidlaste Koostöökogu tegevuspiirkonnas või peab see olema suunatud piirkonna hüvanguks
 |
| Toetussummad (EUR) | Otsustab üldkoosolek |
| Toetuse määr | Koostööprojektidel kuni 90%. Piiriülese koostöötegevuse algatamise ettevalmistamiseks kuni 100% |
| Väljundnäitajad | * Kaasatud Eesti-siseste organisatsioonide arv
* Kaasatud rahvusvaheliste organisatsioonide arv
* Lääne-Eesti saarte biosfääriala programmi elluviimist toetavate tegevuste arv
 |

**NB!** Tegemist on tegevusrühma meetmega koostööprojektide elluviimiseks! Need projektid ei läbi hindamisprotsessi, vaid kuuluvad kinnitamisele üldkoosoleku poolt.

## Strateegia uuenduslikkus ja integreeritus

Hiidlaste Koostöökogu strateegia 2023–2027 keskendub sarnaselt eelmisele perioodile peaasjalikult ettevõtlusele ja kogukondadele. Nende puhul on toetatavateks tegevusteks reeglina investeeringud. Sel viisil on tagatud järjepidevus, kuna lahendamist vajavad küsimused ei ole ajas olulisel määral muutunud. Seetõttu ei oleks täiesti uute toetussuundade valimine õigustatud.

Samas on arenguks tarvis ka mitmesuguseid muid tegevusi, nagu näiteks sündmuste korraldamine, koolitused jms. Selleks on välja töötatud organisatsioonide arendamise meede, kust erinevalt eelmisele perioodile toetatakse ka ettevõtteid.

Rõhutamaks turismi olulisust Hiiumaa jaoks, on eraldi välja töötatud meede turismivaldkonna arendamiseks – ühisturundus, pakettide väljatöötamine jms. Sarnaselt organisatsioonide arendamise meetmele saavad ka sellest taotleda nii ettevõtted kui vabaühendused.

Uuenduseks on samuti sotsiaalvaldkonna toetamine. Varasemalt ei ole adresseeritud ühiskonna haavatavamaid gruppe, millega nüüd tegeletakse Euroopa Sotsiaalfond+ toetuse raames.

Projektide tasandi uuenduslikkust, samuti koostöisust ja keskkonnasäästlikkust käsitletakse hindamiskriteeriumite kaudu. Need projektid, mis panustavad ühte või mitmesse nn horisontaalsesse näitajasse, saavad hindamisel enam punkte.

Hiidlaste Koostöökogu strateegia on koostatud lähtuvalt LEADER-lähenemise üldpõhimõtetest, samuti teistest riikliku ja regionaalse tasandi arengudokumentidest. Sel viisil on tagatud omavaheline kooskõla, et käesolev strateegia panustaks ka laiemalt Eesti ühiskonnas määratletud väljakutsete lahendamisse.

Strateegia ülesehitust on võrreldes eelmise perioodiga lihtsustatud. Konkreetsele eesmärgile vastab üks meede, mis võimaldab taotlejail paremini mõista, mida ühe või teisega saavutada tahetakse. Samuti teeb selline ülesehitus hilisema seire hõlpsamini korraldatavaks.

Samuti on konkreetsemalt sihistatud ja ka lähemate partneritega kokku lepitud LEADER-koostöö suunad. Sel viisil on suhteliselt väikeste ressursside puhul võimalik hõlpsamini tulemusi saavutada, kuna killustatus on väiksem.

# Strateegia elluviimine

Hiidlaste Koostöökogu strateegiat viiakse ellu toetusmeetmete kaudu. Strateegia elluviimine sisaldab:

* Organisatsiooni juhtimist ja arendamist
* Toetusmeetmete elluviimist
* Strateegia elluviimise seiret

## Organisatsiooni juhtimine ja arendamine

Hiidlaste Koostöökogu praegust organisatsiooni on täpsemalt kirjeldatud tegevuspiirkonna analüüsis **(Lisa 1 eraldiseisva dokumendina).**

Hiidlaste Koostöökogu kõrgeimaks organiks on **üldkoosolek,** mis otsustab organisatsioonide peamiste arengusuundade jt seaduses ette nähtud teemade üle. Üldkoosoleku roll on ka strateegia kinnitamine.

Organisatsiooni igapäevategevust korraldab **juhatus,** kes valib enda hulgast juhatuse esimehe.

Koostöökogu tegevusi viib ellu **tegevuskeskus,** kuhu palgatakse **töötajaid** vastavalt vajadusele ja võimalustele. Töötajate tööülesanded kinnitab juhatus eraldi, kuna strateegia elluviimise käigus võib tekkida vajadus palgata täiendavaid inimesi ja/või muuta olemasolevate kohustusi.

Strateegia elluviimiseks on vajalik täita vähemalt järgmised ülesannete plokid:

* Taotlejate nõustamine ja toetuse saajate abistamine projektide elluviimisel
* Tegevuskeskuse igapäevatöö korraldamine (tööplaanid, teavitused jms)
* Strateegia elluviimise tagamine (voorude korraldamine, teavitustegevus, rakenduskavade koostamine jne)
* Koostööprojektide algatamine ja/või elluviimine
* Kohalike võrgustike arendamine

Projektitaotlusi hindab **hindamiskomisjon,** mille otsused on sõltumatud. Komisjoni töökord kinnitatakse eraldi dokumendina juhatuse poolt.

Hiidlaste Koostöökogu organisatsioonilise võimekuse arendamine toimub enamjaolt LEADER-koostöö meetme kaudu. Algatatakse ja osaletakse projektides, mis vastavad meetmes LEADER-koostöö kokku lepitud fookusteemadele.

Hiidlaste Koostöökogu põhifunktsioon on LEADER-meetme toetuste administreerimine, millele käesoleval perioodil lisanduvad Euroopa Sotsiaalfond+ vahendid. Konkurentsivõimeliste (uuenduslike) taotluste saamiseks ja põhikirjalise eesmärgi täitmiseks on vajalik potentsiaalsete taotlejate võimestamine. Ilma teadlikkuse tõstmisele suunatud tegevusteta võib võimalike taotlejate ring kitsaks jääda. Samuti ei suuda üksiktaotlejad enamasti hoomata laiemat konteksti, mistõttu võidakse lahendada kitsalt ühe organisatsiooni probleeme. Selleks, et jõuda rohkemate piirkonna organisatsioonideni, viib Hiidlaste Koostöökogu ja ise projekte ellu (peamiselt LEADER-koostöö meetme raames) ja pakub taotlejatele tuge nende projektiideede arendamisel.

Niisiis ei ole Hiidlaste Koostöökogu maakondlik arendusorganisatsioon, mille rolli täidab Hiiumaa Arenduskeskus. Küll aga hõlmab organisatsiooni tegevus lisaks taotluste administreerimisele mitmesuguseid arendustegevusi.

## Toetusmeetmete elluviimine

### Rahastamiskava

Hiidlaste Koostöökogu strateegia elluviimist rahastatakse peamiselt kahest allikast, milleks on LEADER-programmi ja Euroopa Sotsiaalfond+ vahendid. Omafinantseeringu tagamiseks kogutakse liikmemaksu. Samuti võib Hiidlaste Koostöökogu osaleda ka muudest allikatest rahastatud projektides, kui need aitavad kaasa visiooni saavutamisele.

Aastatel 2024–2025 on kavas käiku lasta 80% vahenditest **(peatükk 2.2.2 Rakenduskavad).** Lähenemine võtab arvesse, et väljamaksed tegevusrühmale toimuvad väljamakstud toetuste alusel. Seetõttu on plaanis kindlustada suuremad väljamaksed perioodi alguses, katmaks kulutusi perioodi lõpus.

Samuti on võimalik tegevusrühmal taotleda ettemaksu, et käibevahendid perioodi alguses olemas oleksid.

Hiidlaste Koostöökogu jätkusuutlikkuse tagab muuhulgas senine aastatepikkune tegevus LEADER-meetmete rakendamisel ning saadud kogemused ja tulemused ning heal tasemel taotlejate nõustamine. Praktika näitab, et suurem osa taotlejaid alustavad projektitegevusi esimesel võimalusel, esitades ka kuludokumente regulaarselt. Seega on olemas tugev eeldus, et uuel strateegia perioodil kasutatav lihtsustatud kulumeetod ei tekita probleeme.

Arvestatud on aga ka võimalusega, et kõikide halbade asjaolude kokkulangevusel (ennekõike projektide ja sellest tulenevalt maksete viibimisega) on tegevusrühmal võimalik pangast võtta lühiajalist arvelduskrediiti.

Eelarve maht määratakse kindlaks maaeluministri ja sotsiaalkaitseministri määrustega. Eelarvest vähemalt 75% jagatakse toetusteks, kuni 25% kulub rakendamisele (büroo ülalpidamiskulud, palgad, teavitustegevus jms).

Tabel . Hiidlaste Koostöökogu eelarve jagunemine

|  |  |  |  |  |
| --- | --- | --- | --- | --- |
|  | **Meede** | **Toetussumma jagunemine** | **Toetusmäärad** | **Toetussummad** |
| **Toetused (vähemalt 75%)** | 1. Ettevõtluse arendamine | 40% (ligikaudu 605 tuhat) | 60% | * Minimaalne: 5000
* Maksimaalne: 200 000
 |
| 2. Kogukondade arendamine | 30% (ligikaudu 455 tuhat) | * 90% kasumit mitte-taotlevate projektide puhul
* 60% ettevõtlusele suunatud projektide puhul
 | * Minimaalne: 3000
* Maksimaalne: 100 000
 |
| 3. Külastus-keskkonna arendamine | 15% (ligikaudu 230 tuhat) | * 90% kasumit mitte-taotlevate projektide puhul
* 60% ettevõtlusele suunatud projektide puhul
 | * Minimaalne: 3000
* Maksimaalne: 75 000
 |
| 4. Organisatsioonide arendamine | 10% (ligikaudu 150 tuhat) | * 90% kasumit mitte-taotlevate projektide puhul
* 60% ettevõtlusele suunatud projektide puhul
 | * Minimaalne: 1500
* Maksimaalne: 40 000
 |
| 5. Sotsiaalvaldkond | ESF+ vahendid (ligikaudu 125 tuhat) | 100% | * Minimaalne: 1000
* Määruses sätestatud miniprojekti maksimaalne maht
 |
| 6. LEADER-koostöö | 5% (ligikaudu 75 tuhat) | * 90% koostööprojektide puhul
* 100% piiriüleseid koostööprojekte ettevalmistavate projektide puhul
 | Otsustab üldkoosolek |
| **Tegevus- ja elavdamiskulud (kuni 25%)** | Tegevusrühma kulud (ligikaudu 425 tuhat eurot) | - | 100% | - |
|  | **Eelarve kokku** | **2 059 454** |  |  |
|  | *sh EAFRD eraldis* | 1 932 845 |  |  |
|  | *sh ESF+ eraldis* | 126 609 |  |  |

### Rakenduskavad

Strateegia elluviimine toimub iga-aastaste rakenduskavade kaudu, mille koostab tegevuskeskus ja kinnitab üldkoosolek. Rakenduskavas määratletakse tegevusrühma eelarvelised vahendid aastaks, sh toetussummade jagunemine meetmete lõikes. Samuti võib rakenduskavaga sätestada teatud kitsendusi – näiteks vähendada meetmete maksimaalse toetussumma suurust voorude lõikes. Nõuded rakenduskavale sätestab LEADER-meetme määrus. Rakenduskava esitatakse Põllumajanduse Registrite ja Infosüsteemi Ametile.

Sotsiaalse kaitse suurendamise meetme taotlus esitatakse Riigi Tugiteenuste Keskusele. Tegemist on meetme rakendamiseks mõeldud katusprojekti (nn vihmavarjuprojekti) kirjeldusega, mille nõuded sätestatakse eraldi. **Samuti sätestatakse eraldi kord vihmavarjuprojekti elluviimiseks, sh miniprojektide voorude korraldamiseks.**

Taotlusvoore korraldatakse vastavalt üldkoosoleku poolt heaks kiidetud rakenduskavadele. Aastatel 2024–2025 on kavas kulutada kuni 80% vahenditest ja aastal 2026 kuni 20%, millele lisanduvad eelmiste aastate jäägid. LEADER-koostöö meetme projektid vältavad kuni perioodi lõpuni. Sel viisil kindlustatakse eelarve optimaalne kasutus, sh tegevusrühma rahastamine, kuna see on seotud väljamaksete summaga (Tabel 15).

Taotlusvoorudest teavitab Hiidlaste Koostöökogu avalikkust vastavalt LEADER-meetme määrusele.

Taotlemine toimub e-PRIA keskkonnas, v.a sotsiaalteenuste arendamise meetme puhul, kus taotlused esitatakse otse tegevusrühmale.

Hiidlaste Koostöökogu meetmetest saavad toetust taotleda tegevuspiirkonnas või selle hüvanguks tegutsevad organisatsioonid.

Taotlus peab sisaldama informatsiooni, mis on nõutud LEADER-meetme määruses. Vastava elektroonilise taotlusvormi koostab PRIA. Lisaks tuleb taotluses kajastada informatsioon, mis on vajalik tegevusrühmale taotluste hindamiseks. Kõnealune teave esitatakse samuti e-PRIA vahendusel. Näidisvormi teeb Hiidlaste Koostöökogu kättesaadavaks ka oma kodulehel.

Tabel . Eelarve toetuste eelarve jagunemine aastate lõikes

|  |  |  |  |  |  |  |
| --- | --- | --- | --- | --- | --- | --- |
| **2023** | **2024** | **2025** | **2026** | **2027** | **2028** | **2029** |
| Üleminekuperiood | 40% | 40% | 20% | Kasutamata osa | Üleminekuperiood | Üleminekuperiood |

### Taotluste hindamine

Taotluste hindamine koosneb viiest üksteisega seotud etapist (Joonis 1). Seejuures on eelmine etapp järgmise sisendiks.

Joonis . Hindamisprotsess

**Taotluste tehniline kontroll (ei ole hindamine)**

Tehniline kontroll sisaldab esitatud dokumentide ja taotlejate nõuetele vastavuse üle vaatamist Hiidlaste Koostöökogu büroo poolt. Vajadusel antakse taotluse esitajale aeg puuduste likvideerimiseks. Sisulisi hinnanguid tehnilise kontrolli etapis ei anta.

**Paikvaatlus ja/või taotlejate ärakuulamine (taotlejale kohustuslik)**

Paikvaatlusi korraldatakse reeglina investeeringuprojektidele osas. Samas võib hindamiskomisjon teha ettepaneku ka muude projektide vaatlemiseks koha peal, kui see on asjakohane. Paikvaatlusel osalevad vähemalt kolm hindamiskomisjoni liiget.

Investeeringuid mittesisaldavatele taotlustele või nendele investeeringuprojektidele, kus paikvaatluse rakendamine ei ole otstarbekas, rakendatakse ärakuulamist – taotleja esitleb oma projekti hindamiskomisjoni töökoosolekul.

**Hindamine**

Komisjoni liikmed hindavad taotlusi iseseisvalt vastavalt hindamiskriteeriumitele ja juhatuse poolt kinnitatud hindamiskorrale. Hindamine toimub e-PRIA-s, v.a ESF+ meetme puhul. Selle puhul tagab tehnilise lahenduse tegevusrühm.

Seejärel viiakse taotluste arutamiseks läbi hindamiskomisjoni töökoosolek. Tulemused (taotluste pingerida meetmete kaupa) vormistatakse protokollina, mis esitatakse Hiidlaste Koostöökogu juhatusele.

**Taotluste hindamiskriteeriumid jagunevad neljaks osaks:**

1. Asjakohasusega seotud (hinnatakse seoseid siinse strateegia jt asjakohaste arengudokumentidega ja panust taotlejate ringi laiendamisse) – bloki osakaal: 35%
2. Läbivate teemadega seotud (hinnatakse taotluste rohelisust, uuenduslikkust ja koostöisust) – bloki osakaal: 25%
3. Kestlikkusega seotud (hinnatakse tulemuste järjepidevust) – bloki osakaal: 25%
4. Kvaliteediga seotud (hinnatakse taotluse üldist kvaliteeti ja taotleja tausta) – bloki osakaal: 15%

Hindamine toimub skaalal 0–3, kus 3 – väga hea, 2 – rahuldav, 1 – kesine ja 0 – puudulik. Lisaks rakendatakse taotluste hindamisel lävendit – kui taotlus saab koondhindeks[[19]](#footnote-21) 1,6 või vähem, seda ei rahuldata.

Kõikidele meetmetele rakendatakse samu kriteeriume ja osakaale.

Tabel . Hindamiskriteeriumid

|  |  |  |  |
| --- | --- | --- | --- |
| **Osa** | **Kriteerium ja osakaal** | **Kirjeldus** | **Skaala (0–3)** |
| **Asjakohasusega seotud kriteeriumid (kokku 35%)** | Taotluse sidusus strateegia visiooni ja meetme eesmärkidega (20%) | Hinnatakse, kas ja kuivõrd on taotlus seotud strateegia visiooni ja meetme eesmärkidega – kas ja mil määral aitab projekti elluviimine nende saavutamisele kaasa | 0 – Taotlus ei ole strateegiaga seotud[[20]](#footnote-22)1 – Taotlus on strateegiaga vähesel määral seotud2 – Taotlus on strateegiaga enamjaolt seotud3 – Taotlus tuleneb otseselt strateegia visioonist ja meetme eesmärkidest |
| Taotluse sidusus valla ja/või küla ja/või valdkonna arengueesmärkidega (5%) | Hinnatakse, kas ja kuivõrd tuleneb taotlus valla ja/või küla ja/või valdkonna arengueesmärkidest või tunnetatud vajadustest – kas vajadust projekti elluviimiseks on kogukonnas ja/või vallas tunnetatud, arengukavades kirjeldatud | 0 – Taotlus ei ole valla/küla/valdkonna arengueesmärkidega seotud1 – Taotlus on valla/küla/valdkonna arengueesmärkidega nõrgalt seotud2 – Taotlus on valla/küla/valdkonna arengueesmärkidega seotud kuid mõju on väiksele osale kogukonnast3 – Taotlus tuleneb otseselt valla /küla/valdkonna arenguvajadustest, mõju on laialdane |
| Taotluse panus meetme väljundnäitajate täitmisesse (5%) | Hinnatakse, kas ja kuivõrd panustab projekt konkreetse meetme väljundnäitajate sihttasemete saavutamisse | 0 – Taotlus ei panusta ühtegi väljundnäitajasse1 – Taotlus panustab ühte väljundnäitajasse2 – Taotlus panustab rohkem kui ühte väljundnäitajasse3 – Taotlus panustab kõiki konkreetse meetme väljundnäitajatesse |
| Panus taotlejate ringi laiendamisse (5%) | Hinnatakse, kas taotleja on eelmisel või sellel perioodil toetust saanud | 0 – Taotleja on saanud toetust nii eelmisel kui sellel perioodil1 – Taotleja on saanud toetust sellel, kuid mitte eelmisel perioodil2 – Taotleja on saanud toetust eelmisel, kuid mitte sellel perioodil 3– Taotleja ei ole saanud toetust eelmisel ega sellel perioodil |
| **Läbivate teemadega seotud kriteeriumid (kokku 25%)** | Projekti rohelisus (5%) | Hinnatakse, kas ja kuivõrd panustab projekt keskkonna- ja kliimasõbralike (sh bio- ja ringmajandus) lahenduste väljatöötamisse (sh näiteks kohalike ressursside kasutamine, taastuvenergia rakendamine, taaskasutus, ringmajandus jms) | 0 – Taotlus ei panusta üldse keskkonna- ja kliimasõbralike lahenduste väljatöötamisse1 – Taotlus panustab keskkonna- ja kliimasõbralike lahenduste väljatöötamisse vähesel määral2 – Taotlus panustab keskkonna- ja kliimasõbralike lahenduste väljatöötamisse osaliselt3 – Taotlus on keskkonda taastav ja kliimasõbralik |
| Projekti uuenduslikkus (15%) | Hinnatakse, kas ja mil määral on tegemist uuendusliku lähenemisega[[21]](#footnote-23) | 0 – Taotlus ei ole uuendusliku iseloomuga1 – Taotlus on uuenduslik Hiiumaal2 – Taotlus on uuenduslik ka väljaspool Hiiumaad3 – Taotlus on uuenduslik ka väljaspool Hiiumaad tänu koostööle teadus-arendusasutusega |
| Projekti koostöisus (5%) | Hinnatakse, kas projekti elluviimine ja/või tulemuste kasutamine toimub koostöös, samuti kas projekti elluviimise järgselt tekivad koostöösidemed | 0 – Taotleja viib projekti ellu ilma partneriteta, tulemused on kuuluvad üksnes taotlejale[[22]](#footnote-24)1 – Projekti elluviimine toimub koostöös omas sektoris/valdkonnas, kaasatud on vähemalt 1 partner2 – Projekti elluviimine toimub vähemalt kahe sektori[[23]](#footnote-25) koostöös, kes kõik saavad projektist kasu, kaasatud on enam kui 1 partner3 – Projekt viiakse ellu 3 sektori sisulises koostöös, tulemused on mõeldud kõikidele kasutamiseks |
| **Kestlikkusega seotud kriteeriumid (kokku 25%)** | Projekti tulemuste kestlikkus (15%) | Hinnatakse, kas ja mil määral on projekti tulemused tagatud peale toetusrahade lõppemist, kuidas on kaetud objektide majanduskulude katmine, vajalik kliendibaas vms | 0 – Tegevused lõppevad projekti lõpuga, investeeringuobjekti edasine ekspluateerimine ei ole läbi mõeldud1 – Projekti tulemused on vähesel määral kestlikud2 – Projekti tulemused on enamjaolt kestlikud3 – Projekti tulemused on arusaadavalt jätkusuutlikud (näiteks teenuse osutamine jätkub ka peale projekti lõppu ilma täiendava toetusvajaduseta). Rajatud investeeringuobjektide edasine ekspluateerimine on läbi mõeldud ja tõepärane |
| Realistlikkus (10%) | Hinnatakse, kas projektis kavandatud tulemuste saavutamine ning eelarve ja ajakava on selged ning realistlikud | 0 – Tulemuste saavutamine ei ole usutav, ajakava ja eelarve on ebarealistlikud1 – Tulemuste saavutamine on vähesel määral usutav2 – Tulemuste saavutamine on enamjaolt usutav3 – Projekti eelarve on põhjendatud ajakava on realistlik. Projekti tulemuste saavutamine on usutav |
| **Kvaliteediga seotud kriteeriumid (kokku 15%)** |  |  |  |
| Taotleja võimekus (5%) | Hinnatakse taotleja võimekust projekti ellu viia, sh, kuid mitte ainult varasem kogemus, majanduslik võimekus, kompetentsus | 0 – Taotleja ja/või tema meeskonnaliikmete võimekus projekti ellu viia on väga väike – varasemad kogemused puuduvad, võimalik kulude suurenemine tingib tõenäoliselt projekti katkestamise, meeskonnaliikmetel puuduvad projekti elluviimiseks vajalikud teadmised ja oskused1 – Taotlejal ja/või tema meeskonnaliikmetel on osaline võimekus projekti ellu viimiseks2 – Taotlejal ja/või tema meeskonnaliikmetel on üldiselt võimekus projekti ellu viimiseks olemas3 – Taotlejal ja/või tema meeskonnaliikmetel on varasem kogemus projektide elluviimisel, võimekus tagada omafinantseering või isegi katta kallinemine, olemas on vajalikud teadmised ja oskused projekti tulemuslikuks elluviimiseks |
| Omafinantseeringu osakaal (10%) | Hinnatakse, kuivõrd on taotleja valmis panustama suurema omafinantseeringuga, kui on minimaalselt nõutud | 0 – Taotleja omafinantseering on minimaalselt meetmes nõutav1 – Taotleja omafinantseering ületab meetmes minimaalselt nõutavat 5,00% [[24]](#footnote-26)võrra2 – Taotleja omafinantseering ületab meetmes minimaalselt nõutavat 10,00% [[25]](#footnote-27)võrra3 – Taotleja omafinantseering ületab meetmes minimaalselt nõutavat 15,00% [[26]](#footnote-28) või rohkem |

**Taotluste pingerea kinnitamine juhatuse poolt**

Juhatus teeb otsuse[[27]](#footnote-29) rahastamisele kuuluvate taotluste osas, tuginedes hindamiskomisjoni ettepanekule. Juhul, kui juhatus hindamiskomisjoni ettepanekuga ei nõustu, saadab ta selle koos omapoolse muudatusettepaneku ja põhjendustega komisjonile kordushindamiseks tagasi.

## Strateegia seire ja hindamine

### Seire ja hindamise korraldus

Strateegia hindamist ja seiret[[28]](#footnote-30) korraldab Hiidlaste Koostöökogu juhatus ja tegevusi viib ellu tegevuskeskus. Strateegia seire on pidev, seirearuandest lähtuvalt valmistatakse ette iga-aastased rakenduskavad, misjärel on võimalik tegevusi strateegia elluviimisel täpsustada. Eristatakse kahte sorti näitajaid:

* Tulemusnäitajad, mis mõõdavad **eesmärkide** täitmist ja millele on seatud sihttasemed. Tulemusnäitajad jagunevad omakorda kaheks:
	+ Kohustuslikud tulemusnäitajad – need tulenevad Euroopa Liidu ühise põllumajanduspoliitika strateegiakavast 2023–2027 ja on aluseks tegevusrühma iga-aastase kohustusliku seirearuande koostamisele.
	+ Tegevusrühma poolt täiendavalt määratletud näitajad, mis aitavad mõista, kas ja kuivõrd on eesmärgid täidetud.
* Väljundnäitajad, mis on sätestatud eraldi igale **meetmele** ja mille osas ei ole määratletud sihttasemeid. Vastavalt taotlustest saadavale infole seiratakse jooksvalt väljundnäitajate numbrilisi väärtusi, et strateegiaperioodi lõpus oleks võimalik hinnata, millist tüüpi tegevused on olnud kõige sagedasemad, milliseid teemasid oluliselt adresseeritud ei ole jne. See annab sisendi järgmise strateegiaperioodi meetmete kujundamiseks.

Väljund- ja tulemusnäitajate pidev seire ning nende kumulatiivsed tulemused ongi strateegia hindamise tööriistadeks, kuivõrd strateegiat viiakse ellu meetmete kaudu.

Tabel . Hiidlaste Koostöökogu seire ja hindamise korraldus

|  |  |
| --- | --- |
| **Mõõdik** | **Korraldus** |
| **Kohustuslikud tulemusnäitajad (R...)** | Informatsiooni kogutakse e-PRIA-s otse taotlejatelt väljamaksete tegemise raames. |
| **Täiendavad tulemusnäitajad, sh** |  |
| Muud näitajad (Äriregistri andmed jms) | Kogutakse tegevuskeskuse poolt taotlejatelt aasta peale projekti elluviimist jooksvalt. |
| Küsitlusel põhinevad | Kavandatud on kahte sorti küsitlusi:1. Elanikkonna küsitlus (viiakse läbi kaks korda strateegiaperioodi jooksul aastatel 2026 ja 2029)
2. Projektides osalenute rahuloluküsitlus (viiakse läbi kord strateegiaperioodi lõpus aastal 2029)

Küsitlusele vastamine on toetuse saajatele kohustuslik (vastavasisuline nõusolek küsitakse taotlemisprotsessi käigus). |
| **Väljundnäitajad** | Informatsiooni kogutakse tegevuskeskuse poolt heaks kiidetud taotlustest saadavale sisendile (kas projekt on uuendusliku iseloomuga, mitu uut teenust on loodud jne).Taotlejal on kohustus tegevusrühmale vajalikku informatsiooni anda. Väljundnäitajaid arvestatakse kumulatiivselt meetmete kaupa. |

Lisaks koostab tegevmeeskond iga-aastaselt **tegevusrühma** **administreerimissuutlikkuse hindamiseks** juhatusele ja üldkoosolekule ülevaate organisatsiooni finantsseisust, sh eraldatud toetuste maht, välja makstud toetuste maht, tegevuskeskuse kulud liikide kaupa, koostööprojektide eelarvete täituvus jms. Finantsseire annab adekvaatset infot ühingu rahalise olukorra kohta, võimaldades vajadusel tegevustes korrektuure teha.

Täiendavalt seiratakse tegevusrühma administratiivseid näitajaid nagu nõustamiste arv meetmete lõikes, korraldatud teavitusürituste ja neil osalenute arvud.

### Strateegia muutmine

Vajadust strateegia uuendamise ja muutmise järgi hindab Hiidlaste Koostöökogu juhatus iga-aastaselt vastavalt iga-aastase seire tulemustele. Vajadusel valmistab juhatus üldkoosolekule ette põhjendatud ettepaneku strateegia muutmiseks. Lisaks muudetakse strateegiat kehtivas määruses loetletud põhjustel.

Kui tegemist on tehniliste täiendustega töö paremaks korraldamiseks, arutatakse muutmist vaid juhatuse koosolekul. Põhjalikumad muudatused valmistatakse ette üldkoosolekul arutamiseks ja heaks kiitmiseks. Olulise sisendina arvestatakse siinkohal strateegia seire tulemusi.

Vahehindamist eraldiseisva tegevusena kavas ei ole, kuna periood on küllaltki lühike. Samuti täidab vastavat rolli iga-aastane seire, s.t, et organisatsiooni tegevuskeskusel ja juhatusel on olemas pidev ülevaade strateegia elluviimise seisust. Lisaks on kavas kaks korda strateegiaperioodi jooksul viia läbi laiemad küsitlused, mis aitavad mõista tegevuste mõju piirkonnale.

**Strateegiaperioodi lõpus** algatatakse uue strateegia koostamine vastavalt Euroopa Liidu ja riiklikele raamdokumentidele. Enne uue strateegia koostamist viiakse seireandmetele tuginedes läbi käesoleva lõpphindamine.

# Lisad

## Lisa 1. Tegevuspiirkonna profiil

Profiil asub eraldiseisvas dokumendis (Lisa 1. Hiidlaste Koostöökogu tegevuspiirkonna profiil).

## Lisa 2. Strateegia koostamise protsess

Strateegia koostamine hõlmab nelja tegevusblokki, milleks olid:

1. Tegevuspiirkonna profiili koostamine (elanikkond, majandusnäitajad, õppetunnid eelmisest programmiperioodist jms)
2. Liikmeskonnalt sisendi kogumine:
* Avaseminar liikmetele visiooni ning eesmärkide määratlemiseks
* Kaasamisseminarid tegevuspiirkonna toimekeskustes (2) eesmärkide ja võimalike meetmete täpsustamiseks
* Küsitlus liikmeskonna hulgas
* Lõpuseminar liikmeskonnale tervikliku strateegia tutvustamiseks ja viimase lihvi andmiseks
1. Juhtrühma arutelud:
* Strateegia koostamist koordineeris juhtrühm, kelle ülesandeks oli vahekokkuvõtete ja -otsuste tegemine. Vastavalt eelmistest etappidest saadud sisendile koostas konsultant esialgsed visiooni, missiooni ja eesmärkide sõnastused, samuti mõõdetavad indikaatorid ja kavandatavad meetmed, mis juhtrühmas detailselt läbi arutati.
1. Tekstiloome

Tabel . Hiidlaste Koostöökogu strateegia koostamise raames toimunud sündmused

|  |  |  |  |
| --- | --- | --- | --- |
| **Kuupäev** | **Sündmus** | **Osalejad** | **Tulemused** |
| 21.02.2022 | Üldkoosolek | 29 liiget | Hiidlaste Koostöökogu arengustrateegia 2023–2027 ettevalmistamise tegevuskava vastu võetud |
| 11.04.2022 | Juhtrühma koosolek | Konsultant ja juhtrühm | Ootused ja protsess kokku lepitud |
| 19.04.2022 | Strateegia koostamise avaseminar | 51 osalejat | Liikmetele jt huvilistele antud ülevaade strateegiaprotsessi käigus toimuma hakkavast |
| 10.05.2022 | Strateegiaseminar | 14 osalejat | Sisend visiooni, eesmärkide ja meetmete kujundamiseks saadud |
| 18.05.2022 | Temaatiline seminar | 9 osalejat | Toetusmeetmed täpsustatud |
| 6.06–8.08.2022 | Veebipõhine küsitlus liikmete hulgas | Liikmed (51 vastajat) | Hinnangud eelmisele strateegiaperioodile, piirkonna peamised väljakutsed, lahendamist vajavad küsimused |
| 9.06.2022 | Juhtrühma koosolek | Konsultant ja juhtrühm | Tegevuspiirkonna analüüsi tulemused läbi arutatud ja valideeritud |
| 10.06.2022 | Üldkoosolek | 29 liiget | Ülevaade strateegia raamistikust |
| 24.08.2022 | Meetmete töötuba | 11 osalejat | Meetmete detailid täpsustatud |
| 25.08.2022 | Sotsiaalvaldkonna töötuba | 12 osalejat (organisatsioonid: hooldekodu, Töötukassa, Sotsiaalkeskus, vallavalitsus, külaseltsid) | Sotsiaalvaldkonna väljakutsed ja esmased lahendused määratletud |
| 25.08.2022 | Hindamiskriteeriumite töötuba | 10 osalejat | Hindamiskriteeriumite väljatöötamiseks sisend saadud |
| 21.09.2022 | Juhatuse koosolek | 9 osalejat | Strateegia tööversioon läbi arutatud |
| 7.10.2022 | Üldkoosolek | 28 liiget | Strateegia tööversioon liikmetele esitletud |
| 10.02.2023 | Juhatuse koosolek | 6 osalejat | Strateegia tervikversioon läbi arutatud |
| 21.02.2023 | Lõpuseminar | 22 osalejat | Strateegia tervikversioon läbi arutelu ja testitud |
| 5.05.2023 | Juhatuse koosolek | 8 osalejat | Strateegia viimased täpsustused läbi arutatud |
| 17.05.2023 | Üldkoosolek | 36 osalejat | Strateegia vastu võetud |

## Lisa 3. Seosed teiste arengudokumentidega

Hiidlaste Koostöökogu strateegia eesmärgipüstitusel on lisaks piirkonna arenguvajadustest ja -eeldustest lähtutud kõrgema tasandi (riik, maakond, omavalitsus) arengudokumentidest (Tabel 19).

Riikliku tasandi dokumentidest on välja toodud neli peamist:

1. Strateegia „Eesti 2035“ kui riigi põhiline strateegiline alus
2. Ühise põllumajanduspoliitika strateegiakava, mis on LEADER-meetme aluseks
3. Ühtekuuluvuspoliitika fondide rakenduskava, mis on sotsiaalvaldkonna eesmärgi aluseks
4. Heaolu arengukava 2023–2030 (eelnõu), mis sätestab sihid sotsiaalvaldkonnas

On eeldatud, et strateegiakava ja rakenduskava on juba arvesse võtnud muude valdkondade püüdlusi ja poliitikaid. Seega kooskõla nendega kindlustab vastavuse ka muude dokumentidega.

Tabel . Hiidlaste Koostöökogu strateegia seosed teiste arengudokumentidega

|  |  |  |
| --- | --- | --- |
| **Arengudokument** | **Eesmärk** | **Hiidlaste Koostöökogu strateegia seos** |
| **Strateegia „Eesti 2035“[[29]](#footnote-31)** | Strateegilised sihid:1. Arukas, tegus ja tervist hoidev inimene
2. Avatud, hooliv ja koostöömeelne ühiskond
3. Tugev, uuendusmeelne ja vastutustundlik majandus
4. Kõigi vajadusi arvestav, turvaline ja kvaliteetne elukeskkond
5. Uuendusmeelne, usaldusväärne ja inimesekeskne riigivalitsemine
 | Strateegia panustab sihtide 1–4 saavutamisse. Määratletud on eesmärgid, mis adresseerivad hiidlaste sotsiaalset kaitstust, uuenduslikku ettevõtlust, aktiivseid kogukondi ning jätkusuutlikke organisatsioone. |
| **Euroopa Liidu ühise põllumajandus-poliitika strateegiakava 2023–2027[[30]](#footnote-32)** | Erieesmärk nr 8:* Edendada tööhõivet, majanduskasvu, soolist võrdõiguslikkust, sealhulgas naiste osalemist põllumajanduses, sotsiaalset kaasatust ja kohalikku arengut maapiirkondades, sealhulgas ringbiomajandust ja säästvat metsamajandust

LEADER-sekkumise üldeesmärk:* Maapiirkondades atraktiivse elu- ja ettevõtluskeskkonna ning aktiivsete ja ühtehoidvate kohalike kogukondade terviklik arendamine

Erieesmärgid:1. Ettevõtluse arendamine, eelkõige uute tasuvate töökohtade ja/või innovaatiliste lahenduste kaudu
2. Kohalike kogukondade, elanike ning noorte tulevikuliidrite võimestamine
3. Teenuste kättesaadavuse parandamine, sh läbi kogukonnateenuse arendamise
4. Keskkonna- ja kliimasõbralike (sh bio- ja ringmajandust propageerivate) lahenduste välja töötamine ja rakendamine
5. Maaelu positiivse kuvandi säilitamine ja propageerimine, sh arukate külade edendamine
 | Hiidlaste Koostöökogu eesmärgid on suunatud sekkumise üldeesmärgi saavutamisse – toetatakse aktiivseid ja uuenduslikke kogukondi ning uuenduslikku, kohalikke ressursse ja oskusi väärindavat ning uutele turgudele suunduvat ettevõtlust.1. Ettevõtluse arengut toetatakse ettevõtlusmeetme kaudu, mis on suunatud uuenduslikule ettevõtlusele.
2. Kogukondade tugevdamisse ja elanike kaasamisse panustavad nii kogukondade kui organisatsioonide toetusmeetmed, millest esimesest toetatakse elukeskkonna investeeringuid ja teisest vajalikke teadmisi ning oskusi.
3. Teenuste kättesaadavuse parandamist toetatakse ettevõtlusmeetme, samuti kogukondade ja sotsiaalteenuste meetmete kaudu.
4. Keskkonnasõbralikkus on läbiva printsiibina arvestatud hindamiskriteeriumites.
5. Mainekujundusele on suunatud külastuskeskkonna meede.
 |
| **Ühtekuuluvus-poliitika fondide rakenduskava perioodiks 2021–2027[[31]](#footnote-33)** | Erieesmärk k:* Parandada võrdset ja õigeaegset juurdepääsu kvaliteetsetele, kestlikele ja taskukohastele teenustele, sealhulgas teenustele, millega parandatakse eluaseme ja isikukeskse hoolduse, sealhulgas tervishoiu kättesaadavust; ajakohastada sotsiaalkaitsesüsteeme, sealhulgas parandada juurdepääsu sotsiaalkaitsele, pöörates erilist tähelepanu lastele ja ebasoodsas olukorras olevatele rühmadele; parandada tervishoiusüsteemide ja pikaajalise hoolduse teenuste kättesaadavust (sealhulgas puuetega inimeste jaoks), tõhusust ja vastupanuvõimet

Sekkumise eesmärgid:* Pikaajalise hoolduse teenuste kättesaadavuse ja kvaliteedi parandamine ning hoolduskoormuse leevendamine
* Inimväärikuse tagamine ning sotsiaalse kaasatuse suurendamine
 | Erieesmärgi sekkumise eesmärkide saavutamiseks on Hiidlaste Koostöökogu strateegias määratletud eesmärk (Hiidlased on hästi hoitud) ja välja töötatud toetusmeede, mis on otseselt suunatud sotsiaalvaldkonna edendamisele, sh sotsiaalse kaasatuse suurendamisele.Meetmega adresseeritakse sekkumise mõlemat eesmärki. |
| **Heaolu arengukava 2023–2030 (eelnõu)[[32]](#footnote-34)** | Arengukavas on sätestatud alaeesmärgid, millest kaks on seotud sotsiaalvaldkonna meetmega:* Nr 3: vanemaealised on ühiskonnas sotsiaalselt kaasatud, neile on tagatud võrdsed võimalused ning nad on majanduslikult hästi toimetulevad
* Nr 4: Eesti sotsiaalhoolekande korraldus toetab inimeste heaolu ja sotsiaalse turvatunde kasvu
 | Eesmärkide saavutamisele kaasa aitamiseks on strateegias määratletud sotsiaalteenuste arendamise meede, mis adresseerib mõlemat. |
| **Hiiumaa valla arengukava 2035+[[33]](#footnote-35)** | Printsiibid, mida järgitakse Hiiumaa tuleviku kujundamisel:* Tugev ja kokkuhoidev hiidlaste kogukond
* Arengule suunatud ja uuendustele avatus
* Loodushoid
* Hoolivus ja turvalisus
* Roheline Hiiumaa
 | Hiidlaste Koostöökogu strateegias on erinevatel tasanditel arvestatud kõikide valla (maakonna) strateegia printsiipidega:* Kogukonna teemasid toetatakse kogukondade ja organisatsioonide arendamise meetmetest.
* Arengule ja uuendustele suunatust on läbivalt toonitatud nii ettevõtluse ja kogukondade arendamise meetmetes kui ka hindamiskriteeriumites.
* Loodushoidu toetatakse kogukondade arendamise meetmest, sama kehtib turvalisuse kohta.
* Rohelisus on kajastatud hindamiskriteeriumites.
 |
| **Lääne-Eesti saarte biosfääriala programm ja tegevussuunad 2030 (eelnõu)[[34]](#footnote-36)** | Visioon 2030:* Lääne-Eesti biosfääriala on looduslikku mitmekesisust väärtustava kestliku elu- ja ettevõtluskeskkonnana tasakaalustatud arengu eeskujuks ning uute lahenduste kasvulavaks nii Eestis kui ka mujal maailmas.

Fookusteemad:* Looduskeskkond – säilitatud looduslik mitmekesisus
* Rohemajandus – uuenduslik ja konkurentsivõimeline rohemajanduse eestvedaja
* Kultuuriruum – tugevad kogukonnad ja hästi hoitud kultuuripärand
 | Hiidlaste Koostöökogu strateegia aitab mitmes aspektis biosfääriala visiooni saavutamisele kaasa:* Uued lahendused on välja toodud pea kõikide eesmärkide sõnastustes, samuti saavad kõrgemad hinded need projektid, mis on uuendusliku iseloomuga.
* Keslikkus nii loodussäästlikkuse kui ka majandusliku jätkusuutlikkuse mõttes on kajastatud taotluste hindamiskriteeriumites. Kõrgema hinde saavad taotlused, mis panustavad keskkonnahoidu ja on jätkusuutlikumad.

Samuti on meetmetega kaetud kõik biosfääriala programmi fookusteemad. |

1. **LEADER** – *Liaison Entre Actions de Développement de l'Économie Rurale* (seosed maamajandust arendavate tegevuste vahel). Põhiprintsiibid: 1) piirkonnapõhine lähenemine, 2) altpoolt tulev algatus, 3) avaliku ja erasektori partnerlus, 4) uuendusmeelsuse soosimine, 5) integreeritud ja mitut valdkonda hõlmav lähenemine, 6) võrgustikutöö soosimine, 7) koostöö edendamine [↑](#footnote-ref-1)
2. Eesti Statistikaameti andmetel elas Hiiumaal 1.01.2022 seisuga 8497 inimest (RV0282U). Sama seisuga oli rahvastikuregistri andmetel saarel 9557 elanikku. [↑](#footnote-ref-2)
3. LEADER-i kontekstis on tegevusteks taotlejate poolt esitatavad projektid. [↑](#footnote-ref-3)
4. Iseloomustavad, milliseid teemasid meetmete puhul oluliseks peetakse (kohalike ressursside väärindamine, noorte kaasamine jms) – soovitakse taotlusi, mis panustavad ühte või mitmesse väljundnäitajasse. [↑](#footnote-ref-4)
5. **Hiiumaa on oma kohalikku kultuuripärandit ja looduskeskkonda väärtustava elujõulise uuendusmeelse kogukonnaga saar. Kogukonna jätkuv saaresisene koostöö ning ühisalgatused erinevate partneritega on võimaldanud Hiiumaal silmapaistval määral välja kujuneda hea tulevikuperspektiiviga ettevõtlusel ning luua ja alal hoida saarel atraktiivset peresõbralikku elamis- ja külastuskeskkonda.** [↑](#footnote-ref-5)
6. **Siin ja edaspidi:** R... viitab ühise põllumajanduspoliitika strateegiakava kohustuslikule seirenäitajale. [↑](#footnote-ref-6)
7. Euroopa Maaelu Arengu Põllumajandusfond *(European agricultural fund for rural development)* [↑](#footnote-ref-7)
8. **Läbivalt kõikide meetmete puhul:** mittetoetatavad on ka kõik meetme määruses loetletud mitteabikõlblikud tegevused. [↑](#footnote-ref-8)
9. **Mikroettevõte** – töötajate arv väiksem kui 10 ning käibe või bilansi maht ei ületa 2 miljonit eurot. **Väikeettevõte** –töötajate arv väiksem kui 50 ning käibe või bilansi maht ei ületa 10 miljonit eurot. **Keskmise suurusega ettevõte** – töötajate arv väiksem kui 250, aastakäive ei ületa 50 miljonit eurot, bilansimaht 43 miljonit eurot. [↑](#footnote-ref-9)
10. Ei nõuta äriplaani koostamist eraldi dokumendina, vaid selle põhisisu väljatoomist taotluse koosseisus. [↑](#footnote-ref-10)
11. Toetus on vähese tähtsusega abi. [↑](#footnote-ref-11)
12. **Läbivalt kõikide meetmete puhul:** näitajatele sihttasemeid ei määratleta, vaid jälgitakse jooksvalt vastavate taotluste arvu. [↑](#footnote-ref-12)
13. Arvestuse aluseks on tegevuspiirkonna elanike arv rahvastikuregistri andmetel. 2023. 1. jaanuari seisuga elas Hiiumaal 9758 inimest. Sellest on arvestatud vastav protsent ja saadud kasusaajate arv. [↑](#footnote-ref-13)
14. Ei nõuta eraldi tasuvusanalüüsi koostamist, vaid selle põhisisu väljatoomist taotluse koosseisus. [↑](#footnote-ref-15)
15. Sellised taotlused tuleb esitada meetme nr 4 raames. [↑](#footnote-ref-16)
16. Ei pea olema koostatud eraldi dokument. Taotluses tuleb kirjeldada põhisisu: sihtgrupid, kanalid, tegevused, oodatavad tulemused ja mõõdikud. [↑](#footnote-ref-17)
17. Hiidlaste Koostöökogu tegevuspiirkonnale Euroopa Sotsiaalfond+ ja riikliku kaasfinantseeringu summa on 126 609 tuhat eurot. Arvestades, et ühe projekti maksimaalne suurus saab olla u 6000 eurot, on võimalik läbi viia 21 projekti. [↑](#footnote-ref-19)
18. Täisealiseks loetakse isikut alates 16. eluaastast. [↑](#footnote-ref-20)
19. Koondhinne moodustub hindamiskomisjoni liikmete poolt antud hinnete aritmeetilisest keskmisest. [↑](#footnote-ref-21)
20. Kui taotlus saab selle kriteeriumi (sidusus strateegiaga) raames koondhindeks 0, ei kuulu projekt rahastamisele. [↑](#footnote-ref-22)
21. Uuenduslikkuse all mõistetakse uue tehnoloogia, protsessi vms kasutusele võtmist. [↑](#footnote-ref-23)
22. Partnerina ei käsitleta teenuseosutajat, kauba tarnijat või ehitajat. [↑](#footnote-ref-24)
23. Sektorid on avalik-, era- ja kolmas sektor [↑](#footnote-ref-25)
24. näiteks juhul kui taotleja minimaalselt nõutav omafinantseering on 10% ja toetus maksimaalselt 90%, kuid taotleja suurendab omafinantseeringut 15,00%-ni või üle selle ja küsib toetust 85,00% või vähem [↑](#footnote-ref-26)
25. näiteks juhul kui taotleja minimaalselt nõutav omafinantseering on 10% ja toetus maksimaalselt 90%, kuid taotleja suurendab omafinantseeringut 20,00%-ni või üle selle ja küsib toetust 80,00% või vähem [↑](#footnote-ref-27)
26. näiteks juhul kui taotleja minimaalselt nõutav omafinantseering on 10% ja toetus maksimaalselt 90%, kuid taotleja suurendab omafinantseeringut 25,00%-ni või üle selle ja küsib toetust 75,00% kuni 15,00% [↑](#footnote-ref-28)
27. Juhul kui huvide konflikti vältimine eeldab paljude juhatuse liikmete enda otsustusprotsessist taandamist, kinnitab nimekirja üldkoosolek. [↑](#footnote-ref-29)
28. Seire tähendab millegi (antud juhul strateegia elluviimise) seisundi pidevat jälgimist ja hindamist. [↑](#footnote-ref-30)
29. https://valitsus.ee/strateegia-eesti-2035-arengukavad-ja-planeering/strateegia (külastatud 7.12.2022) [↑](#footnote-ref-31)
30. https://www.agri.ee/euroopa-liidu-uhise-pollumajanduspoliitika-strateegiakava-2023-2027 (külastatud 7.12.2022) [↑](#footnote-ref-32)
31. https://pilv.rtk.ee/s/j6HZp9QFAjJM7a3 (külastatud 7.12.2022) [↑](#footnote-ref-33)
32. https://www.sm.ee/heaolu-arengukava-2023-2030#vabariigi-valitsuse- (külastatud 6.02.2023) [↑](#footnote-ref-34)
33. https://www.riigiteataja.ee/akt/428092022007 (külastatud 23.01.2023) [↑](#footnote-ref-35)
34. https://hiiumaaarenduskeskus.ee/ootame-tagasisidet-uuendatud-biosfaariala-programmdokumendile/ (külastatud 23.01.2023) [↑](#footnote-ref-36)